อุจจาระแล้วมีเลือดสดออกมา มีอาการเจ็บบริเวณรูทวาร แบบนี้เป็นริดสีดวงไหมคะ
สวัสดีค่ะ อาการอุจจาระมีเลือดปน และเจ็บ มักเกิดจากริดสีดวงทวารหนักเป็นส่วนใหญ่ สาเหตุอื่นๆเช่น-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรการดูแลตัวเองเบื้องต้นคือ รับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระค่ะเพราะจะทำให้อุจจาระที่แข็งบาดบริเวณเยื่อบุทวารหนัก มีแผลมากขึ้นไปอีกและควรไปพบแพทย์เพื่อตรวจเพิ่มเติมหากปรับพฤติกรรมไม่ดีขึ้น หรือเลือดออกมาเยอะ เจ็บปวดทวารหนักมาก